আলেকজান্দ্রিয়ায় পুলিশের গুলিতে ২ ইসরায়েলিসহ নিহত ৩

আলেকজান্দ্রিয়ায় এক পুলিশ সদস্যের গুলিতে দুই ইসরায়েলি ও এক মিশরীয় ৩ জন নিহত হয়েছে।

মিশরের স্বরাষ্ট্র মন্ত্রণালয় এই তথ্য নিশ্চিত করে।

বার্তা সংস্থা এপির খবরে বলা হয়, মিশরের নিরাপত্তা সংস্থাগুলোর সঙ্গে ঘনিষ্ঠ সম্পর্ক থাকা এক্সট্রা নিউজ টেলিভিশন চ্যানেল অজ্ঞাত পরিচয় এক নিরাপত্তা কর্মকর্তার বরাত দিয়ে জানিয়েছে, আলেকজান্দ্রিয়ায় পম্পেওস পিলার সাইটে সংঘটিত ওই হামলায় আহত হয়েছেন একজন।

উক্ত ঘটনার সাথে সম্পৃক্ত সন্দেহভাজন হামলাকারীকে আটক করা হয়েছে বলে প্রতিবেদনে জানানো হয়।